ร้านนี้ถ้าเทียบในไทยก็จะประมาณร้าน S&P ครับ เป็นร้าน chain ... มื้อนี้จริงๆ อยากกินอาหารฝรั่งเศสแต่เพราะเริ่มดึกและเหนื่อยมากแล้วเลยเลือกร้านนี้ละกัน ไม่ได้เป็นร้านอาหารฝรั่งเศสโดยตรงแต่เป็น Italian แทน

ผมสั่งอาหารเป็นเมนู Set แบบ €17.90 จะได้ Starter + Main Course หรือจะเลือกเป็น Main Course + Dessert ก็ได้)

- Whole Duck Foie Gras เป็น starter ที่ต้องจ่ายเพิ่มอีก 3 ยูโร แต่ผมว่าคุ้มดีสำหรับเมนูนี้ ขนมปังกรอบนอกนุ่มในมากกกก กินเปล่าก็อร่อยแล้ว ตับเป็ดก็ให้มาชิ้นใหญ่จริง จานนี้ชอบครับ แนะนำให้สั่งเลยถ้าชอบกินตับเป็ด

- Scallop and Mediterranean prawns a la plancha อันนี้ก็เพิ่มอีก 3 ยูโร ได้หอยเชลล์ตัวใหญ่+กุ้งตัวกลางๆ หลายตัวอยู่ กินคู่กับมะเขือที่ออกรสหวานแล้วลงตัวดี ชอบครับโดยเฉพาะกุ้ง

- Cream Brulee (ถ้าเมนูชุด Trio €21.90 จะรวมของหวานด้วย)ธรรมดาๆ ครับไม่ได้เด่นอะไร

มื้อนี้กินกัน 5 คน ค่าเสียหาย €92.50 เลือกเมนูแบบที่ต้องจ่ายแพงกว่าตัวเลือกอื่น ซึ่งก็คุ้มค่าดีครับ รวมๆ แล้วโอเค ราคาไม่แพง